องค์การเภสัชกรรม เปิดตัว GPO PRO LAB ห้องปฏิบัติการตรวจวิเคราะห์ สารสำคัญของสารแคนนินอยด์ ในผลิตภัณฑ์ยาน้ำมันกัญชาหยอดใต้ลิ้นรายแรกของประเทศไทย ที่ได้รับรองมาตรฐานสากล ISOICE 17025 สามารถส่งออกทั่วโลกได้โดยไม่ต้องตรวจแลปซ้ำประเทศปลายทาง เปิดให้บริการแก่ผู้ประกอบการแล้ววันนี้
นายแพทย์โสภณ เมฆธน ผู้ช่วยรัฐมนตรีประจำกระทรวงสาธารณสุขกล่าวในการแถลงเปิดตัว GPO PRO LAB ขององค์การเภสัชกรรม ว่า จากแนวคิดใช้ประโยชน์กัญชาทางการแพทย์ ด้วยความปลอดภัยตลอดห่วงโซ่ผลิตภัณฑ์ ที่ผ่านมามีการวางยุทธศาสตร์ไว้ 4 ประเด็น คือ การผลิตยากัญชาทางการแพทย์ การผลิต CBD การผลิตต้นอ่อนหรือเมล็ด การมีห้องปฏิบัติการ PRO LAB เพื่อความคุมมาตรฐาน ซึ่งการที่ GPO PRO LAB ขององค์การเภสัชกรรม เป็น LAB แห่งแรกของที่ได้รับการรับรองจากกรมวิทยาศาสตร์การแพทย์ ให้ได้มาตรฐานสากล ISO/ICE 17025 ในการทดสอบผลิตภัณฑ์ยาน้ำมันกัญชาหยอดใต้ลิ้น วิเคราะห์หาปริมาณสารสำคัญ THC และ CBD ถือเป็นก้าวสำคัญของไทยที่มี LAB ให้บริการผู้ประกอบเกี่ยวกับผลิตภัณฑ์กัญชง กัญชา ของไทย มีที่ให้ตรวจรับรองคุณภาพด้วยมาตรฐานที่ทั่วโลกยอมรับ การมีข้อมูลการวิเคราะห์ที่แม่นยำจะช่วยให้ผลิตภัณฑ์ของผู้ประกอบไทยสามารถออกสู่ตลาดได้ทันต่อความต้องการของผู้บริโภคทั้งในและต่างประเทศ ช่วยให้เศรษฐกิจไทยเจริญก้าวหน้าต่อไป ขณะที่ นพ.ศุภกิจ ศิริลักษณ์ อธิบดีกรมวิทยาศาสตร์การแพทย์ กล่าวว่า กรมวิทยาศาสตร์การแพทย์ได้รับฉันทามติจาก เครือข่ายสมาชิกประเทศทั่วโลก ให้สามารถรับรองมาตรฐานสากล ซึ่งมาตรฐาน ISO/IEC 17025 ที่รับรองให้ GPO PRO LAB หมายความว่าผลิตภัณฑ์ที่ผ่านการตรวจจาก LAB นี้ จะสามารถส่งผลิตภัณฑ์ไปประเทศต่างๆ ทั่วโลกได้ทันที โดยไม่ต้องตรวจ LAB ซ้ำประเทศปลายทางอีก ถือเป็นต้นแบบกายกระดับห้องปฏิบัติการของไทยสู่การเปลี่ยนแปลงมาตรฐานผลิตภัณฑ์กัญชาและยาของไทยสู่สากล ไม่เพียงแต่องค์การเภสัชกรรม แต่ยังพยายามภาษาอังกฤษหายที่มีห้องปฏิบัติการเป็นของตัวเอง อาทิตย์จุฬาลงกรณ์มหาวิทยาลัยสำนักงานตำรวจแห่งชาติ เข้า รับการทดสอบ ประเมิน จากกรมวิทยาศาสตร์การแพทย์ เพื่อขยายจำนวน LAB มาตรฐานสากลในประเทศไทย ให้มีมากยิ่งขึ้นด้านนายแพทย์วิฑูรย์ ด่านวิบูลย์ ผู้อำนวยการองค์การเภสัชกรรม กล่าวว่า GPO PRO LAB ได้เปิดให้บริการแล้ว ณ องค์การเภสัชกรรมถนนพระราม 6 เปิดให้บริการแก่ผู้ประกอบการแล้ว โดยที่บริการอยู่ขณะนี้คือการตรวจวิเคราะห์หาปริมาณสารสำคัญของสารแคนนินอยด์ รายการตรวจหาสารปนเปื้อนต่างๆในวัตถุดิบและผลิตภัณฑ์ยาแผนปัจจุบันได้แก่แคดเมียม ตะกั่ว สารหนู สารปรอท โคบอลต์ ฯลฯ ส่วนอนาคตที่จะมีการขยายบริการต่อไปคือการทดสอบหาสารปนเปื้อนได้แก่สารเคมีกำจัดแมลง โลหะหนัก และอะหลาทอกซิน ใน วัตถุดิบกัญชาและกัญชงต่อไปในอนาคต สำหรับอัตราค่าบริการคิดตามรายการสารสำคัญที่จะมีการตรวจ สำหรับผู้ประกอบการที่สนใจรับบริการสามารถสอบถามรายละเอียดได้ทาง Call Center 1648